open-index/open-wikipedia-markdown huggingface dataset:
Jean Rolin

**Jean Rolin** (født 1408, død 22. juni 1483 i Autun) var en av Den katolske kirkes kardinaler. Han var biskop av Autun i Frankrike. 

Han ble kreert til kardinal den 20. desember 1448 av pave Nikolaus V. Jean Rolins far Nicolas Rolin var kansler i hertugdømmet Burgund.

## Referanser


## Eksterne lenker
* «Rolin, Jean», The Cardinals of the Holy Roman Church, Biographical Dictionary
Nationalsozialistisches Flieger-Korps

**Nationalsozialistisches Flieger-Korps** (**NSFK**, «Det nasjonalsosialistiske flyverkorps») var en paramilitær organisasjon under det tyske nasjonalsosialistiske partiet NSDAP. Korpsets oppbygning var bygd på strukturen til partitroppene i SA (Sturmabteilung). 

NSFK ble opprettet i begynnelsen av 1930-årene, da Tyskland på grunn av Versaillestraktaten ikke kunne opprette et flyvåpen. Medlemmene fikk militær flyvertrening i seilfly og private motorfly. Da Luftwaffe ble opprettet i 1935 ble mange av medlemmene overført dit, men NSFK fortsatte å eksistere, blant annet for å øke interessen for flyvåpenet. Ettersom medlemmene som ble overført, var medlemmer av nazistpartiet, fikk Luftwaffe en kjerne av nasjonalsosialistiske offiserer, i kontrast til Wehrmacht og Kriegsmarine som fortsatt var dominert av «den gamle garde» fra det tyske aristokratiet.

Under andre verdenskrig utførte NSFKs medlemmer særlig tjeneste i antiluftskytsavdelinger.

## Gradmerker

## Litteratur
* Arno Kehrberg: *Das Nationalsozialistische Fliegerkorps die Vorschule der deutschen Flieger*. Verlag A. Schuhmacher, Berlin 1942
* Georg Cordts: *Junge Adler. Vom Luftsport zum Flugdienst 1920–1940*. Bechtle-Verlag, Esslingen/München 1988, ISBN 3-7628-0477-X, 280 S.
* NSFK-Verordnungsblatt (MGFA-Potsdam)
* NSFK-Anschriftenverzeichnis Stand Juni 1942 (DEHLA-Privatsammlung)
* Luftwaffen-Verordnungsblatt (BA/MA-Freiburg)
* Bundessozialgericht, Materialsammlung zur Urteilsfindung 1 RA 142/56 vom 27. März 1957
* Reuss – Jahrbuch der Luftfahrt 1955, 1956, 1957
* Gustav Bengsch & Wilhelm Haas: *Modellflug im NS-Fliegerkorps*. Verlag Dr. M. Matthiesen &Co, Berlin 1942
* Reichsgesetzblatt 1937-I, Seite 529 (Erlass zur Gründung des NSFK)
* *Deutsche Luftwacht* – Das NS-Fliegerkorps (Ausgabe B der Luftwelt). Verlag E.S. Mittler & Sohn, Berlin (Jahrgänge 1939–1944)

## Eksterne lenker
*
Fylkesvei 84

**Fylkesvei 84** (**Fv84**) går mellom Sørreisa og Fossbakken i Lavangen. Veiens lengde er 81,4 km.

Før 1. januar 2010 var veien riksvei, etter at regionsreformen trådte i kraft har den status som fylkesvei.

## Kommuner og knutepunkter
###### 

## Eksterne lenker
* Vegvesenets vegkart 
*
Nationalsozialistisches Kraftfahrkorps

**Nationalsozialistisches Kraftfahrkorps** (**NSKK**, «Det nasjonalsosialistiske motorkorps») var en paramilitær organisasjon for aktiviteter knyttet til motorkjøretøy, underlagt det tyske nazipartiet NSDAP før og under andre verdenskrig. Korpset ble opprettet i 1931 og ble forbudt ved krigens slutt i mai 1945. 

## Historie
NSKK erstattet *Nationalsozialistisches Automobil-Korps* som hadde blitt opprettet i 1930. Grunnen til navneendringen var å vise at interessen strakk seg utover vanlige biler; først motorsykler, og etterhvert også lette pansrede kjøretøyer.

Korpset var den minste av NSDAPs organisasjoner, og var opprinnelig tenkt som et motorisert korps under Sturmabteilung (SA). Det var i 1934 omkring 10&nbsp;000 medlemmer, og korpset ble da helt adskilt fra SA. Organisasjonsstrukturen fortsatte å bygge på SAs. Dette kan ha reddet NSKK fra å bli utslettet, ettersom «De lange knivers natt», utrenskningen i SA, inntraff kort tid senere.

Hovedformålet med korpset var å lære opp medlemmene i kjøreferdigheter og vedlikehold av kjøretøyer. I midten av 1930-årene skaffet de seg praktisk erfaring blant annet gjennom å drive en veiredningstjeneste. 

Interesserte personer kunne bli tatt opp i NSKK selv om de ikke hadde førerkort, men de måtte bevise at de var av «arisk rase». 

Ved utbruddet av andre verdenskrig i 1939 ble NSKK et viktig rekrutteringssted for Wehrmacht, det tyske forsvaret, ettersom medlemmene var trent i motorisert transport. Gjennom hele krigen var et flertall av enhetene i Wehrmacht hestetrukne, men det ble lagt stor vekt på å få opprettet så mange motoriserte enheter som mulig. De fleste av NSKKs medlemmer gikk inn i forskjellige motoriserte enheter.

I 1945 ble korpset oppløst, og under Nürnbergprosessen ble den erklært som en forbudt organisasjon, men ikke kriminell, som for eksempel Schutzstaffel (SS). Årsaken til forbudet var dels den opprinnelige tilknytningen til SA, og dels rasedoktrinen som ble forfektet.

## Gradmerker

## Referanser


## Eksterne lenker
* 
* ''Organisationsbuch der NSDAP 1937'': Om organiseringen av NSKK side 394-417 (på tysk)
Tjølling kirke

**Tjølling kirke**, også omtalt som *Katedralen i Tjodalyng*, er en steinkirke fra middelalderen i Larvik kommune i Vestfold. Kirken har hatt basilikaform, den eneste av denne type i Vestfold utenom Tønsberg.

## Historie
Kirken ligger på et sted som i middelalderen har vært et lokalt maktsentrum for søndre Vestfold. Gården Huseby ligger nær ved. Man regner med at det er en sammenheng mellom denne gården og markedsplassen Kaupang.

Jubileumsboken antar at kirken var oppført i regi av Sigurd Jorsalfare tidlig på 1100-tallet og setter 1150 som opphavsår. Ifølge Ekroll er de tre portalene rikt dekorert og viser likhet med Telemarks-kirkene fra sent 1100-tallet. Kirken ble rammet av en brann på 1360-tallet, og ble deretter ombygd. Et jordskjelv skadet kirken i 1750-årene. Det har vært antatt at det var jordskjelvet i Lisboa i 1755, men det er mer trolig at det var et jordskjelv i Kattegat i 1759 som forårsaket skadene. Vær og vind forverret skadene og veggene skal enkelte steder ha vært opp til 140&nbsp;cm ute av lodd. Kirken ble restaurert eller gjenreist 1762-67. Under denne ombyggingen mistet kirken sitt basilikapreg, ved at midtskipet ble revet, og hele kirkerommet lagt under ett tak. Fundamentet og små deler av veggene ble gjenbrukt slik at bygget hadde samme omfang som før. Kirken bærer stilmessig preg av rokokko, tiden da den ble restaurert, både i eksteriør med valmet tak og i interiør.

Den ble restaurert i 1860.

Gravminnene ved kirken er registrert av DIS-Norge.

Tjølling kirke lå inntil 1988 i tidligere Tjølling kommune, som da ble del av storkommunen Larvik.

## Galleri

Fil:Altertavle_Tj.JPG|Altertavle 1632
Fil:Gedde.JPG|Ove Gjedde 1632 - giver av altertavle
Fil:Prekestolen_Tjoelling.JPG|Prekestolen 1598
Fil:Broager.JPG|Detalj prekestolen - Wilhelm Broager 1767
Fil:Timeglass.JPG|Timeglass - detalj oppe i prekestolen
Fil:Daapshus.JPG|Dåpshus 1760-tallet
Fil:D-font.JPG|Døpefonten i dåpshuset. Fat: Abraham Bøckman
Fil:Solur.JPG|Solur - Johan Orse 1696
Fil:Masker.JPG|Ved inngangen til kirka
Fil:Figur_.JPG|Figur ved inngangen
Fil:Kors.JPG|Steinkors på kirkeveggen


## Referanser


## Eksterne lenker
*
Museo del Prado

**Museo del Prado** er et stort kunstmuseum i Madrid, hovedstaden i Spania. Museet har blant annet en svært god samling av europeisk kunst fra 1300-tallet og fram til tidlig 1800-tall.

Prado-museet åpnet i 1819 som den spanske kong Ferdinand VIIs eiendom, og ble i 1868 overdratt staten som Spanias Nasjonalgalleri. Hovedbygningen ble oppført på 1700-tallet, som en del av kong Karl IIIs visjoner om et mer monumentalt Madrid.

Museet har en stor samling av de spanske mesterne El Greco, Francisco Goya og Diego Velázquez og også sentrale arbeider av europeiske kunstnere som Rafael, Tizian, Caravaggio, Hieronymus Bosch, Albrecht Dürer og Rembrandt.

Velázquez' verker er viet flere rom i Prado-museet, og her finner man blant annet et av hans hovedverker, *[[Las Meninas]]*, malt i 1656. Velázquez skal også ha mye av æren for at det spanske kongehuset tilegnet seg store kunstsamlinger fra renessansen og barokken, gjennom den betrodde posisjonen han hadde ved hoffet i Madrid.

Prado-museet har i dag rundt 8600 malerier i sitt eie, i tillegg til en betydelig samling tegninger, skulpturer og kunsthåndverk.

## Referanser


## Eksterne lenker
*
Mahindra

**Mahindra** er et indisk bilmerke. Firmaet kan spore sin historie tilbake til stålprodusenten Mahindra & Mohammed, som ble etablert i Bombay i 1945. I 1948 ble foretaket omorganisert til Mahindra & Mahindra Limited.

Mahindra begynte i bilbransjen med å montere Willys Jeep. Fra 1954 samarbeidet de teknisk og økonomisk med Willys-Overland.

Selskapet har i dag rundt 12&nbsp;000 ansatte ved seks produksjonsanlegg og 49 salgskontorer.

## Bildegalleri

Mahindra KUV100 launch (1).JPG|Mahindra KUV100
Mahindra XUV 500 2014 (13611614885).jpg|Mahindra XUV500
Mahindra TUV 300 Chennai 2016 (2).JPG|Mahindra TUV300
Mahindra Xylo.png|Mahindra Xylo


## Referanser


## Eksterne lenker
*  (engelsk)
* Bilnorge.no sin historie om merket
MAN

**MAN SE**, tidligere **Maschinenfabrik Augsburg-Nürnberg AG**, er et tysk industrikonsern med hovedsete i München i delstaten Bayern. Den største delen av konsernet utgjøres av MAN Truck & Bus som produserer nyttekjøretøyer, mens en mindre del av omsetningen kommer fra MAN Diesel & Turbo som produserer turbiner og skipsmotorer, og MAN Latin America.

I 2008 hadde firmaet ca. 51 300 ansatte i 120 land. MAN har helt eller delvis eide datterselskap i India, Polen, Tyrkia, Kina, USA, De forente arabiske emirater,  Sør-Afrika, Usbekistan, Portugal, Østerrike og Tyskland.

Det ble stiftet i 1898 etter en sammenslåing av Maschinenfabrik Augsburg og Maschinenfabrik Nürnberg. Rudolf Diesel fikk prototypen til dieselmotoren klar i tidlig 1897 mens han jobbet ved Maschinenfabrik Augsburg i Augsburg.

MANs bussproduksjon ble slått sammen med Neoplan i 2001, og det resulterende selskapet heter Neoman. MAN produserte frem til 1960-årene også traktorer, og er kjent for å ha vært først ute med dieselmotor på traktorene.

## Galleri

Man ackerdiesel sst.jpg|Fra 1921 bygde MAN Ackerdiesel traktorer. Produksjonen ble slått sammen med Porsche-Diesel i 1962 og solgt til Renault i 1963.
MAN-Stahlhaus Gustavsburg Robert-Koch-Straße 19.JPG|MAN stålhus. Mellom 1948 og 1953 leverte MAN totalt 230 ferdighus i stål.
SteamTurbine.jpg|Dampturbin.


## Referanser


## Eksterne lenker
*
Digitalarkivet

**Digitalarkivet** (nettadresse: *digitalarkivet.no*) er det norske Nasjonalarkivets nettsted for publisering av digitalisert arkivmateriale.

Redaksjonen for Digitalarkivet ligger i Statsarkivet i Bergen.

## Nettstedets innhold
Nettstedet omfatter både kilder som er transkriberte (søkbare) og skannet. De viktigste søkbare kildene er de landsdekkende folketellingene fra 1801, 1865, 1900 og 1910. I tillegg ligger det mange transkriberte kirkebøker og emigrantprotokoller tilgjengelig på nettstedet.

De fleste skannede kildene omfatter hele landet. Det gjelder kirkebøker til ca. 1930, tinglysingsdokumenter til 1950, skifteprotokoller til ca. 1850, tingbøker til ca. 1800, lensregnskaper og stiftamtsstueregnskaper til ca. 1700, manntallene 1664–1666 og 1701, matrikkelforarbeidene 1723 og matrikkelen 1838. Noen kilder dekker bare deler av landet, som Adressebøker for Oslo og enkelte genealogiske samlinger.

I desember 2025 opplyste ledelsen for Digitalarkivet at de var i ferd med å lansere en ny tjeneste for tilgjengeliggjøring av kirkebøker.

## Historikk
Nettstedet ble åpnet 23. januar 1998 som et samarbeidsprosjekt mellom Arkivverket (Statsarkivet i Bergen) og Historisk institutt ved Universitetet i Bergen. I første omgang var løsningen kun for transkriberte kilder. Fra 2005 ble den utvidet med skannede kilder.

I 2011 ble det lastet ned 225,8 millioner sider fra Digitalarkivet.

Per juni 2012 ga nettstedet tilgang til 12 937 avfotograferte  kirkebøker (2,5 millioner doble sider), og 15 473 panteregistre og pantebøker (7,6 millioner sider).

## Referanser


## Eksterne lenker
* Digitalarkivet
* Oversikt over skannede kilder
Bjørn Tore Kvarme

**Bjørn Tore Kvarme** (født 1972) er en tidligere forsvarsspiller i Rosenborg Ballklub. Han spilte vanligvis i midtforsvaret, men hadde også lang erfaring som høyreback. Kvarme har spilt én kamp for  &ndash; en treningskamp mot  i 1997.

Kvarme kom til Rosenborg første gang i 1991 da han ankom klubben fra Trondheims-klubben Utleira Idrettslag. Han spilte seks sesonger for RBK og ble seriemester fem ganger før han søkte nye utfordringer. Høsten 1996 var Kvarme klar for Stabæk Fotball, men så kastet den engelske storklubben Liverpool FC seg inn i kampen om hans underskrift, og dermed ble Kvarme løst fra kontrakten med Stabæk og ble Liverpool-spiller på en Bosman-overgang som den første til Liverpool.

Kvarme var tre sesonger i Liverpool, men greide aldri å etablere seg som fast førstelagsspiller, selv om han i perioder fikk mye spilletid. Høsten 1999 ble han solgt til den franske klubben AS Saint-Étienne, hvor han spilte to sesonger, før han i 2001 ble kjøpt av spanske Real Sociedad. Kvarme spilte tre sesonger i Spania før han avsluttet sitt utenlandsopphold med en halv sesong i franske SC Bastia. Han returnerte til Rosenborg foran 2005-sesongen.

I august 2007 informerte Kvarme om at han ville legge opp etter 2007-sesongen, men Kvarme gikk med på å ta en sesong til på Lerkendal stadion. Bjørn Tore Kvarme pensjonerte seg fra Rosenborg rett etter kampen mot Bodø Glimt 2. juli 2008.

## Referanser


## Eksterne lenker
* 
* 
* 
*  RBKweb - Bjørn Tore Kvarme
*  Liverpool sin hjemmeside om Kvarme
*  Profil på LFCHistory.net
*  Offisiell statistikk for Rosenborg Ballklub Bjørn Tore Kvarme
Blur

**Blur** er et britisk band innenfor sjangrene britpop, indie-rock og rock, stiftet i 1988 i London. 

Det begynte med at Damon Albarn og Graham Coxon møtte Alex James da de studerte i 1988. Damon spilte i ett band kalt Circus, som etter hvert utviklet seg til Blur i 1989, ved at både Alex og Graham ble med. Dave Rowntree spilte allerede i gruppen. Medlemmer i gruppen er Damon Albarn (vokal), Alex James (bass) og Dave Rowntree (slagverk). Tidligere medlem Graham Coxon (gitar) forlot gruppen under innspillingen av *[[Think Tank]]* i 2002). I 2003 utga de *Think Tank*. Siden det har det vært stille rundt Blur. Helt til sommeren 2008 – Blur bestemte seg for å spille en slags «gjenforenings-konsert». Det ble utsolgt på 2 minutter og de bestemte seg for å dra på turné sommeren 2009. De besøkte blant annet Hyde Park i London to ganger. De har gitt ut flere kjente sanger som «Theres No Other Way» i 1991, «Girls & Boys» og «Parklife» i 1994, «Country House» i 1995 og «Stereotypes» i 1996. 

Etter dette begynte britpop å forsvinne ut av rampelyset og Blur begynte med mer eksperimentell musikk. De fikk flere store hits etter dette med «Beetlebum» og «Song 2» i 1997, «Tender» og «Coffee & TV» i 1999 og «Out of Time» i 2003. Blur slo ordentlig igjennom i USA med sangen «Song 2». Etter dette ble det ikke utgitt flere Blur-singler i USA før «Crazy Beat» i 2003.

## Medlemmer
*Damon Albarn – vokal, tangenter, melodica (1988&ndash;)
*Alex James – bass (1988&ndash;)
*Dave Rowntree – trommer, slagverk (1988&ndash;)
*Graham Coxon – gitar, andrevokal (1988–2002 2008&ndash;)

## Tidligere medlemmer
*Simon Tong – gitar, andrevokal (2002–2007)

## Diskografi

### Studioalbum
**[[Leisure]]* (1991)
**[[Modern Life Is Rubbish]]* (1993)
**[[Parklife]]* (1994)
**[[The Great Escape (album)|The Great Escape]]* (1995)
**[[Blur (album)|Blur]]* (1997)
**[[13 (album)|13]]* (1999)
**[[Think Tank]]* (2003)
* *[[The Magic Whip]]* (2015)
* *[[The Ballad of Darren]]* (2023)

### Livealbum
**Live at the Budokan* (1996)
**Bustin' and Dronin*' (1998)
**All the People (Live In Hyde Park 02/07/09)* (2009)
**All the People (Live In Hyde Park 03/07/09)* (2009)

### Samlealbum
**[[The Special Collectors Edition]]* (1994)
**[[Bustin' and Dronin']]* (1998)
**[[The 10 Year Limited Edition Anniversary Box Set]]* (1999)
**[[The Best of Blur]]* (2000)
*** (2009)

## Referanser


## Eksterne lenker
* 
* 
* 
*  Veikko's Blur page (engelsk)
*  Norsk forum med nyheter
Kula Shaker

**Kula Shaker** er et britisk band i sjangrene britpop og psykedelia.  Deres popularitet var på høyden i 1996–97 med debutalbumet *K*.  Det solgte over en million eksemplarer i Storbritannia.  De gikk opprinnelig i oppløsning i 1999, men ble gjenforent i 2006 med Harry Broadbent som erstatter for det tidligere bandmedlemmet Jay Darlington som nå er fast inventar i konsertutgaven av det britiske bandet Oasis.

## Bandets medlemmer
*Crispian Mills -- Gitar og vokal
*Alonza Bevan -- Bass og vokal
*Paul Winterhart -- Trommer
*Harry Broadbent -- Tangenter

### Tidligere medlemmer
*Jay Darlington – Tangenter (1995–1999)

## Diskografi
### Album
**[[K (album)|K]]* (1996)
**[[Peasants, Pigs & Astronauts]]* (1999)
**[[Kollected, The Best of]]* (2003)
*** (2007)
**[[Strangefolk]]* (2007)
**[[Pilgrim's Progress]]* (2010)
**K 2.0* (2016)

### EP-er
**[[Summer Sun EP]]* (1997)
**[[The Revenge of The King]]* (2006)
**[[Freedom Lovin' People]]* (2007)
**[[iTunes Festival London EP]]* (2007)

### Singler
**Tattva (Lucky 13 Mix)* (1995)
**Grateful When You're Dead / Jerry Was There* (1996)
**Tattva* (1996)
**Hey Dude* (1996)
**Govinda* (1996)
**Hush* (1997)
**Sound Of Drums* (1998)
**Mystical Machine Gun* (1999)
**Shower Your Love* (1999)
**Second Sight* (2007)
**Out on the Highway* (2007)
**Drink Tea (For the Love of God)* (2007)
**Peter Pan R.I.P* (2010)
**Christmas Time (Is Here Again)* (2010)
*Infinite Sun (2015)
*Let Love Be (With U) (2016)
*2 Styx (2016)
*Holy Flame (2016)

## Eksterne lenker
* 
* 
* 
*
Torsvåg fyr

**Torsvåg fyr** ligger på den lille øya Kåja på nordvestsiden av øya Vanna i Karlsøy kommune i Troms. Det er adkomst til fyret på fylkesvei over en molo.

Den første fyrlykten i Torsvåg ble satt opp i 1904 for å trygge innseilingen fra storhavet. Denne ble erstattet med et større fyr i 1916.
Fyret slik det er i dag ble bygd i 1922 og var i mange år bebodd som familiestasjon, men er i dag ett av de få fyr som fremdeles har turnus-betjening.
Fyret har målestasjon for Meteorologisk institutt.

Torsvåg fyr har lenge vært et viktig sted for navigasjonshjelpemidler, og i tillegg til selve fyrlykta, var det i mange år en Decca-mast som nå er borte. I dag er det stasjon for DGPS satellittnavigasjon på fyret.

## Referanser


## Litteratur
*Ellingsve, Eli Johanne (2012): *Ishavsfyr*

## Eksterne lenker
* 
* Torsvåg fyr
Selje

**Selje** kan vise til:

*Selje (tre) (*Salix caprea*) i vierfamilien
*Selje (kommune) i Sogn og Fjordane (tidligere)
*Selje (tettsted), administrasjonssenteret i tidligere Selje kommune
*Selja bispedømme (oftest kalt Selja), katolsk bispedømme ca. 1070&ndash;1080, så flyttet til Bjørgvin
*MF «Selje», ferge
Cat Scratch Fever

***Cat Scratch Fever*** er et album og tittelsangen på et Ted Nugent-album fra 1977.

## Sporliste
#«Cat Scratch Fever»
#«Wang Dang Sweet Poontang»
#«Death By Misadventure»
#«Live It Up»
#«Home Bound»
#«Workin' Hard, Playin' Hard»
#«Sweet Sally»
#«A Thousand Knives»
#«Fist Fightin' Son of a Gun»
#«Out of Control»
#«Cat Scratch Fever» (Live) †
#«Wang Dang Sweet Poontang» (Live) †

† De to siste sporene var ikke med på originalalbumet, men er kommet med på CD-utgivelsen.

## Eksterne lenker
*
Southampton FC

**Southampton Football Club** er en engelsk fotballklubb. Klubben ble stiftet i 1885 og ble valgt inn i The Football League i 1920. «The Saints», som er kallenavnet til Southampton, spiller hjemmekampene sine på St. Mary's Stadium i Southampton. Byen Southampton ligger på den engelske sørkysten, i regionen Sørøst-England, omtrent 13 mil sørvest for London.

Southampton er en klubb med meget god talentutvikling. De har et fotballakademi på øverste nivå i England, og klubben har utviklet toppspillere som Theo Walcott, Gareth Bale, Alex Oxlade-Chamberlain, Wayne Bridge, Kenwyne Jones, Leon Best, Alan Shearer, Matthew Le Tissier, Scott McDonald, Adam Lallana, Luke Shaw, Sadio Mané og Virgil van Dijk.

## Rivaliserende klubber
Portsmouth er Southampton sin hovedrival i fotball. I de periodene hvor begge lag har vært i samme divisjon har «hatet» mellom klubbene blusset opp.

## Meritter

* Beste ligaresultat: Nr. 2 i 1983/84.
* Nr. 2 i 2. divisjon: 1965/66 og 1977/78.
* Vinner av 3. divisjon (sør): 1921/22.
* Nr. 2 i 3. divisjon (sør): 1920/21.
* Vinner av 3. divisjon: 1959/60.
* Finalist i FA-Cupen: 1900, 1902 og 2003.
* Finalist i Ligacupen: 1979.
* Finalist i Charity Shield: 1976
* Finalist i Zenith Data Systems Cup: 1992.
* Deltakelse i Messebycupen: 1969/70 (3. runde).
* Deltakelse i UEFA-cupen: 1971/72 (1. runde), 1981/82 (2. runde), 1982/83 (1. runde), 1984/85 (1. runde), 2003/04 (1. runde).
* Deltakelse i Cupvinnercupen: 1976/77 (kvartfinale).

## Engelske landslagsspillere
Liste over spillere som har spilt for det engelske landslaget mens de spilte for Southampton.

Oppdatert 7. januar 2025.

## Norske spillere
Det har vært flere norske spillere på Fulham hvor Claus Lundekvam har flest kamper. Han var også kaptein på laget.

## Managere

## Spillerstall
*Oppdatert 7. januar 2025*

### Utlånte spillere

## Referanser


## Eksterne lenker
* 
*  Klubbside fra BBC
*  Oversikt over klubbens resultater i liga og cup 
*  Nettsted om Southampton (Gecko Saint) 
*  Nettsted om Southampton (The Saints Trust) 
*  Uavhengig nettsted om Southampton (Up The Saints)
*  Oversikt over engelske landslagsspillere (England Football Online)
*  Klubbside fra Soccerbase
*  Hjemmesiden til Southamptons norske supporterklubb
Oreslekten

* grønnor
* gråor
* italiaor
* rødor
* svartor

**Or**, også kalt **older**, er en slekt av trær i bjørkefamilien.

I Norge finnes to arter: gråor (*Alnus incana*) og svartor (*Alnus glutinosa*).
Gråor har lysegrå og relativt jevn bark. Den kan bli opptil 23&nbsp;m høy. Or finnes over hele landet og vokser gjerne på fuktig grunn, men krever ikke det. Den trives også på skrinn og steinet grunn. Den er lyskrevende og hurtigvoksende.

Svartor har mørk furet bark. Den kan bli opptil 22&nbsp;m høy, og vokser på næringsrik og fuktig grunn på Østlandet opp til Rendal, og langs kysten opp til Nord-Trøndelag.

I røttene til begge oreartene vokser noen knoller som inneholder aktinobakterien *Frankia alni* som tar opp nitrogen direkte fra lufta. Denne bakterien lever i en symbiose (samliv til gjensidig nytte) med oretreet som på denne måten får dekket sitt nitrogenbehov. Andre lauvtrær trekker ut nitrogenet fra bladene om høsten før de felles. Ora derimot, har råd til å la nitrogenet følge bladene når de felles. Dette vises på høsten ved at bladene på marka i en oreskog er grønne. Det nitrogenrike oreløvet tilfører jorda viktige næringsstoffer, og derfor er plantelivet rikt der det vokser or.  

## Bruk
Or er et materiale brukt i produksjon av møbler og lignende. Det er også, på grunn av sine gode egenskaper, et mye brukt materiale i produksjon av elektriske gitarer, og amerikanske Fender har blant annet laget gitarkropper av or siden 1950-tallet.

## Referanser


## Eksterne lenker
*
Kristin Kreuk

**Kristin Laura Kreuk** (født 1982) er en kanadisk skuespiller og modell, og er kjent for sin rolle som Lana Lang i TV-serien *[[Smallville]]*. 

Sitt gjennombrudd som skuespiller kom imidlertid med rollen som Laurel Yeung i TV-serien *Edgemont* i 1999. Som filmskuespiller er Kreuk mest kjent for rollene i *Eurotrip* og *Street Fighter: The Legend of Chun-Li*. Hun har også spilt Snøhvit i TV-filmen *Snow-White*, samt i *Partition*. Hun har også hatt en gjesterolle i serien ''Chuck''.

## Filmografi
**Filmer**
* *[[Irvin Welsh's Ecstasy]]* (2011) – Heather Thompson
* *[[Vampire]]* (2011) – Maria Lucas
* *[[Street Fighter: The Legend of Chun-Li]]* (2009] – Chun-Li
* *[[Partition]]* (2007) – Naseem Khan
* *[[Earthsea]]* (2004) [TV-film] – Tenar
* *[[EuroTrip]]* (2004) – Fiona
* *[[Snow White]]* (2001) [TV-film] – Snow White

**TV-serier**
* Beauty and the Beast (2012– ) – Catherine Chandler / – (70 episodes, 2012-2016)
* *[[Ben Hur (TV-serie)|Ben Hur]]* (2010) – Tirzah (2 episoder)
* *[[Chuck (TV-serie)|Chuck]]* (2010) – Hannah (4 episoder)
* *[[Smallville]]* (2001–2009) – Lana Lang (158 episoder)
* *[[Edgemont]]* (2001–2005) – Laurel Yeung (70 episoder)
* *[[The Weekenders]]* (2001) – Gina (1 episode)

## Referanser


## Eksterne lenker
* 
*
City of Sunderland

**City of Sunderland** er en enhetlig myndighet og by (*[[Bystatus#Engelsktalende land|city]]*) i Tyne and Wear i Nordøst-England. Distriktet omfatter Sunderland, Washington, Houton-le-Spring og Hetton-le-Hole. Distriktet fikk status som *city* i 1992. Den gamle byen Sunderland beholdt sin status som *town*, og er dermed en by innenfor en by.

Distriktet ble dannet i 1974 som storbykommunen (*[[Metropolitan borough]]*) Sunderland innenfor loven om lokalstyring av 1972, og er en sammenslutning av fire tidligere distriktet i grevskapet Durham. Den ble gitt bystatus i 1992 ved 40-årsjubileet til dronning Elisabeth IIs tiltredelse. Byen har en befolkning på 275 300 i henhold til folketellingen i 2011 da flertallet av befolkningen (174 286) bodde i Sunderland. Sunderlands storbyområde (*Built-up Area*), som omfatter landsbyen Whitburn i South Tyneside og byen Chester-le-Street, bosetningene Ouston, South Hetton og Pelton i Durham, er sitter alternativt som å ha en befolkning på rundt 335 000 innbyggere.

Mellom 1939 og 1945 sjøsatte skipsverftene 245 handelsskip på totalt 1,5 millioner tonn, en fjerdedel av handelstonnasjen som ble produsert i Storbritannia i denne perioden. Oversjøisk konkurranse førte til kraftig nedgang i skipsindustrien etter krigen og det siste skipsverftene ble nedlagt i 1988.

HMS «Ocean», den britiske marinens største krigsskip, er blitt adoptert av Sunderland. Den hellige Benedict Biscop (ca. 628 – 690) ble valgt som byens skytshelgen i mars 2004, samme tidspunkt som byen ble fristilt.

## Referanser


## Eksterne lenker
* 
* Offisielt nettsted
* 
*
Sunderland

**Sunderland** er en industri- og havneby i Tyne and Wear, England. Frem til 1974 utgjorde den et distrikt i Durham, men den ble så innlemmet i City of Sunderland i Tyne and Wear. Den er dermed en by innenfor en annen by, en situasjon som ikke er uvanlig i England. Den er beliggende ved munningen av elven Wear.

I historisk i grevskapet Durham har det vært tre opprinnelige bosetninger på stedet for dagens Sunderland. På nordsiden av elven ble Monkwearmouth en bosetning i 674 da Benedict Biscop grunnla klosteret Monkwearmouth-Jarrow Abbey. På motsatt side av sørbredden ble Bishopwearmouth grunnlagt i 930. En liten fiskelandsby kalt for Sunderland var lokalisert ved munningen av elven, det stedet som i dag kalles East End. Den ble gitt charter i 1179. I århundrenes løp vokste Sunderland til en havn som handlet i kull og salt. Skipsbygging begynte langs elven på 1300-tallet. Ved 1800-tallet hadde havnen Sunderland vokst til at den hadde absorbert Bishopwearmouth og Monkwearmouth.

Sunderland er i dag den trettende største byen i England med et areal på 3874 hektar. I henhold til statistikk basert på tall fra folketellingen i 2001 er 60 prosent av hjemmene i Sunderland storbyområde selveie og med gjennomsnittlig husholdning på 2,4 mennesker. Folketellingen for 2011 har oppgitt 174 286 innbyggere.

Tyne and Wear Metro har flere stasjoner i Sunderland og forbinder byen med de andre folkerike byene i området.

## Vennskapsbyer
Sunderland har følgende vennskapsbyer:

*  Harbin
*  Saint-Nazaire
*  Washington, D.C.
*  Essen

## Referanser


## Eksterne lenker
*
Blackburn (andre betydninger)

**Blackburn** kan vise til:

## Steder i Storbritannia
*Blackburn, Lancashire, England
*Blackburn with Darwen, Lancashire, England
*Blackburn, West Lothian, Skottland
*Blackburn, Aberdeenshire, Skottland

## Steder i USA
*Blackburn, Arkansas, USA
*Blackburn, Louisiana, USA
*Blackburn, Missouri, USA
*Blackburn, Nevada, USA
*Blackburn, Nord-Carolina, USA
*Blackburn, Ohio, USA
*Blackburn, Oklahoma, USA
*Blackburn, Vest-Virginia, USA
*Mount Blackburn (fjell), Alaska, USA]
*Blackburn Hills (fjell), Alaska, USA

## Andre steder
*Blackburn, Victoria, Australia
*Blackburn, New Zealand
*Blackburn, KwaZulu-Natal, Sør-Afrika
*Blackburne Airport, Montserrat

## Annet

*Blackburn Rovers FC, fotballklubb fra Blackburn i Lancashire
Blackburn with Darwen

**Blackburn with Darwen** er en enhetlig myndighet i Lancashire, England. Den består av administrasjonsbyen Blackburn, den mindre byen Darwen og den omkringliggende landsbygden. 

Distriktet ble opprettet i 1974 ved at Blackburn, Darwen og deler av landdistriktene Turton og Blackburn ble slått sammen. I mai 1997 fikk det sitt nåværende navn, og 1. april 1998 fikk det status som enhetlig myndighet. Blackburn with Darwen dekker et areal på 137,01 km² og hadde 147&nbsp;489 innbyggere i 2011.

Blackburn with Darwen utmerker seg ved at 19,4 % av befolkningen er muslimer (2004-tall), hvilket er den høyeste andelen i noe vanlig distrikt i England, og tredje høyest dersom man tar med Londons bydeler.

## Referanser


## Eksterne lenker
*
U.S. Women’s Open Championship

**U.S. Women's Open Championship** er en golfturnering på LPGA-touren, med status som ''major''.

## Vinnere

e.o. = etter omspill

## Eksterne lenker
*
Sunderland AFC

**Sunderland Association Football Club** er en engelsk fotballklubb som ble stiftet i 1879, og ble valgt inn i The Football League i 1890 på bekostning av Stoke. De ble dermed den første klubben til å bli valgt inn etter Football Leagues begynnelse i 1888. «The Black Cats», som er kallenavnet til Sunderland, spiller hjemmekampene sine på Stadium of Light i Sunderland. 

Byen Sunderland ligger i den engelske regionen Nordøst-England, drøye to mil sørøst for Newcastle. Sunderland spiller til vanlig med rød-og-hvit stripete drakter og sort shorts, noe de begynte med i 1887. Klubben er for øvrig den siste klubben med stripete drakter som har vunnet den øverste ligaen i England. Det skjedde da de vant i 1936.

## Historie
Klubben ble profesjonell i 1885 og spilte sin første ligakamp i The Football League mot Burnley den 13. september 1890. Klubben holdt plassen i øverste divisjon til 1958 og proklamerte seg på 50-tallet som den eneste klubben til å ha spilt ligafotball kun i toppdivisjonen. De 57 sammenhengende sesongene i toppdivisjonen fra 1890 til 1958 var lenge engelsk rekord, nå bare slått av Arsenal.

Fra 1886 til 1898 var hjemmebanen Newcastle Road. Fra 1898 hadde klubben tilhold på Roker Park. Klubben flyttet til Stadium of Light i 1997. Hjemmebanen har en publikumskapasitet på rundt 49&nbsp;000.

Klubben rykket sist opp til FA Premier League i 2007.

## Rivaler og supportere
Sunderland er bitre rivaler med naboklubben Newcastle United, noe som kommer klart fram i mange av kampsangene og det kjente «Tyne–Wear derby».

I oktober 2007 ble Sunderland-supporterne kåret til de mest høylytte supporterne i Premier League, etter en undersøkelse foretatt på alle stadionene i ligaen.

## Meritter

* Vinner av 1. divisjon (gammel 2. divisjon): 1995/96 og 1998/99.
* Vinner av Football League Championship: 2004/05 og 2006/07.
* Vinner av 2. divisjon: 1975/76.
* Vinner av 3. divisjon: 1987/88.
* Finalist i FA-cupen: 1913 og 1992.
* Finalist i Ligacupen: 1985 og 2014.

## Engelske landslagsspillere
Siden klubben ble stiftet i 1879 har Sunderland hatt 24 engelske landslagsspillere. Til sammen har disse spilt 93 kamper og scoret 18 mål for England. I 84 av kampene har spilleren fra Sunderland vært med fra start, og i 2 kamper har det engelske landslaget hatt en kaptein som representerte Sunderland på klubbnivå.

## Managere

## Spillerstall
*Oppdatert 5. februar 2026* 

 (Kapt.)

### Utlånte spillere

## Referanser


## Eksterne lenker
* 
*  Klubbside fra BBC
*   
*  Nettsted om Sunderland (RedandWhiteBarmy)
*  Nettsted om Sunderland (Sunderland Mad)
*  Nettsted om Sunderland (theStatCat)
*  Oversikt over engelske landslagsspillere (England Football Online)
*  Klubbside fra Soccerbase
*  Hjemmesiden til Sunderlands norske supporterklubb
Sunderland (andre betydninger)

**Sunderland** kan vise til:

## Steder

*Sunderland, en by i England
*City of Sunderland, en enhetlig myndighet i England
*Sunderland (Cumbria) i England
*Sunderland (Lancashire) i England
*Sunderland Bridge i Durham i England
*High Sunderland i Skottland
*North Sunderland i Skottland
*Sunderland on Islay i Skottland
*Sunderland (Massachusetts) i USA

## Annet
*Sunderland AFC, engelsk fotballklubb
*Short Sunderland, sjøfly
*Per Sunderland, norsk skuespiller
Rogn (andre betydninger)

**Rogn** kan blant annet vise til:

* Rogn, Sorbus aucuparia, en tresort.
* Rogn av fisk og andre sjødyr; se også kaviar.
Radialdekk

**Radialdekk** er dekk for kjøretøy hvor *cordlagene* (trådlagene) ligger radialt, altså ikke krysser hverandre.  På 1970-tallet gikk de fleste bilprodusenter over til å bruke radialdekk.

## Fordeler og ulemper
Fordelene med radialdekk framfor diagonaldekk er:
#Bedre veigrep (traksjon), både i svinger og ved akselerasjon og bremsing. Dette kommer av at radialdekket beholder hele anleggsflaten mot veien.
#Lengre levetid på grunn av mer stabil slitebane. Et radialdekk kan ha opptil 50 prosent lengre levetid enn et diagonaldekk.
#Bilen ruller lettere.  Dette er fordi cordtrådene gnisser mindre mot hverandre. Man kan vente en nedgang i bensinforbruket på opptil 5 prosent.

Ulempene er:
#Radialdekkene slipper veien mye bråere. Med diagonaldekk får føreren mer varsel før veigrepet slipper, for eksempel i en krapp sving.
#I lave hastigheter (under 50 km/t) er radialdekk mindre behagelige, på grunn av den harde slitebanen og de myke dekksidene.
#Kjøretøyet blir noe tyngre på rattet i lave hastigheter.

## Litteratur
*Land Rover Monthly juli 2005: *Tyres know how* (vedlegg)
**Alt om bilen*, Det Beste A/S, ISBN 82-7010-036-6
Charlton

**Charlton** kan vise til:

* Charlton Athletic FC (engelsk fotballklubb)
* Charlton i Greenwich
* Charlton landsby ved Filton (Bristol i England som ble fjernet for å gi plass til Filton Airfield
* Charlton i Cleveland (England)
* Charlton i Hampshire (England).
* Charlton i Hertfordshire (England)
* Charlton i Massachusetts (USA.
* Charlton i Northamptonshire (England)
* Charlton i Northumberland (England)
* Charlton i Oxfordshire (England)
* Charlton i Shropshire (England)
* Charlton i Somerset (England)
* Charlton i Surrey (England)
* Charlton i Telford and Wrekin (England)
* Charlton i West Sussex (England)
* Charlton i Kennet, Wiltshire (England).
* Charlton i North Wiltshire, Wiltshire (England).
* Charlton i Victoria (Australia)
* Charlton i Worcestershire (England)
Hasselslekten

* amerikahassel (*C.&nbsp;americana*)
* hassel (*C.&nbsp;avellana*)
* *[[Corylus chinensis]]*
* tyrkerhassel (*C.&nbsp;colurna*)
* nebbhassel (*C.&nbsp;cornuta*)
* himalayahassel (*C.&nbsp;ferox*)
* *[[Corylus heterophylla]]*
* *[[Corylus jacquemontii]]*
* storhassel (*C.&nbsp;maxima*)
* japanhassel (*C.&nbsp;sieboldiana*)
* *[[Corylus tibetica]]*
 
**Hasselslekten** (*Corylus*) er en slekt i bjørkefamilien. Det er vanlig å regne slekten til bjørkefamilien, som er løvtrær og store busker hjemmehørende på den tempererte nordlige halvkule. Enkelte forskere velger å plassere hasselslekten *(Corylus)*, humlebøkslekten *(Ostrya)*, agnbøkslekten *(Carpinus)* og *[[Ostryopsis]]* i en egen familie – Corylaceae (hasselfamilien). Frukten av hasselen er hasselnøtten, som er spiselige.

Pollen (blomsterstøv) fra hasselarter, som ofte er årsaken til allergi på senvinteren eller tidlig på våren, kan identifiseres under forstørrelse (600×) ved deres karakteristiske granulære (kornet) ytre vegg (strukturen kalles *exin*) som har tre iøynefallende porer.

## Anvendelse
De tynne seige kvisten fra hassel er brukt til flettverk og tønnebånd. Veden brukes også til trekull, som blir av svært god kvalitet.

Nøttene inneholder ca. 60&nbsp;% olje, 20&nbsp;% proteiner og en del C-vitaminer. De er blitt brukt både som menneske- og dyreføde, og som råstoff for både såpe- og parfymeproduksjon.

## Tradisjon

Hasselen har tidligere hatt betydning som «varseltre»; mange nøtter betød en våt høst og kald vinter, mens få nøtter spådde en tørr høst og mild vinter.

## Referanser


## Litteratur
* Nedkvitne, Knut og Gjerdåker, J. (1999): ''Hegg og hassel i norsk natur og tradisjon''. Norsk skogbruksmuseum. .

## Eksterne lenker
*
Canonbury stasjon

**Canonbury stasjon** er en jernbanestasjon i Islington i det nordlige London. Den ligger på North London-linjen, og alle tog fra stasjonen drives av London Overground. Stasjonen ligger i Londons kollektivsone 2.

Tog fra stasjonen går vestover til Richmond upon Thames via Highbury, Camden Town og Willesden, og østover til Stratford via Hackney. Det er normalt fire avganger i timen hver vei, og stasjonen betjener først og fremst pendlere.

|}
Máxima av Nederland

**Máxima av Nederland** (født **Máxima Zorreguieta** 17. mai 1971 i Buenos Aires i  Argentina), dronning av Nederlandene, fru van Amsberg er kong Willem-Alexander av Nederlands hustru og dermed Nederlands dronning. 

Hun ble født i Buenos Aires i Argentina, og er datter av Jorge Horacio Zorreguieta Stefanini og hans andre kone, Maria del Carmen Cerruti Carricart. Før hun giftet seg arbeidet hun med investeringer i en bank.

Nyheten om at paret ønsket å gifte seg var kontroversiell. Máximas far var landbruksminister for Jorge Rafael Videla diktatoriske regime (1976&ndash;1983). I denne perioden forsvant 10&nbsp;000&ndash;30&nbsp;000 politisk opposisjonelle i Argentina. Koblingen mellom hans familie og det nederlandske kongehuset ble gjenstand for omfattende debatt.

Statsminister Wim Kok grep inn og meglet i den vanskelige situasjonen, noe han i ettertid har fått mye ros fra begge sider for. Det nederlandske parlamentet gav dispensasjon slik at Willem Alexander kunne gifte seg med en ikke-kongelig kvinne, som også er katolikk, uten at han måtte frasi seg arveretten til tronen. Det ble satt som vilkår at hennes far ikke fikk være med under bryllupet. 

17. mai 2001 fikk hun innvilget nederlandsk statsborgerskap. Dette førte til protester fra den politiske venstresiden, ettersom det i Nederland, som i de fleste andre land, ikke er normalt at statsborgerskap blir innvilget før ekteskap er inngått, og da flere år etter bryllupet. I dette tilfellet måtte man velge mellom å dispensere fra denne regelen, eller å dispensere for kravet om at medlemmer av kongefamilien må være nederlandske statsborgere. Da det var ønskelig at hun var nederlandsk borger før hun eventuelt fødte den neste i arverekken, valgte man den løsningen. 

18. juni 2003 ble det annonsert at hun var gravid, og parets første barn ble født 7. desember 2003 i Haag. Datteren, Catharina-Amalia av Nederland, er nummer en i arverekkefølgen. Hennes andre svangerskap ble annonsert i desember 2004, og deres andre datter, Alexia av Nederland, ble født 26. juni 2005. Deres tredje datter, Ariane av Nederland ble født 10. april 2007.

## Referanser


## Eksterne lenker
* Máxima på kongehusets offisielle nettside (engelsk)
Diagonaldekk

**Diagonaldekk** er dekk for kjøretøy hvor *cordlagene* (trådlagene) ligger diagonalt over hverandre.  Denne dekktypen ble mindre brukt på 1970-tallet, og i dag leveres ingen biler med diagonaldekk.

Til å begynne med var vinkelen mellom cordlagene 90 grader, men dette ga dårlig sidestabilitet.  I mange år var vinkelen 45 grader, før den til slutt endte opp på 40 grader.  Dekkene klassifiseres etter hvor mange cordlag det er.  Hvis det står *4 ply* på dekket, så besto det av fire lag bomullscord tidligere, mens etter hvert så betød det at dekket består av et antall cordlag som tilsvarer fire lag bomullscord i styrke.

## Fordeler og ulemper
Fordelene med diagonaldekk framfor radialdekk er:
#I lave hastigheter (under 50 km/t) er diagonaldekk mer behagelige.
#Kjøretøyet blir noe lettere på rattet i lave hastigheter.

Ulempene er:
#Dårligere veigrep, både i svinger og ved akselerasjon og bremsing.  Dette kommer av at diagonaldekket ikke beholder hele anleggsflaten mot veien.
#Kortere levetid på grunn av mindre stabil slitebane.  Et radialdekk kan ha opptil 50% lengre levetid enn et diagonaldekk.
#Bilen ruller tyngre.  Dette er fordi cordtrådene gnisser mer mot hverandre.  Man kan vente opptil 5% høyere drivstofforbruk.

## Kilder
*Land Rover Monthly juli 2005: *Tyres know how* (vedlegg)
**Alt om bilen*, Det Beste A/S, ISBN 82-7010-036-6
Fulham

**Fulham** er et område i distriktet Hammersmith and Fulham i vestlige London, på nordsiden av Themsen. Det var tidligere sete for Fulham and Gibraltar bispedømme, og Fulham Palace, i dag et museum, var offisielt hjem for biskopen av London til 1973. Det ligger mellom Hammersmith og distriktet Kensington and Chelsea, og med utsyn mot Putney og Barnes.

Fulham har en historie preget av industri og forretningsbedrifter som strekker seg tilbake til 1400-tallet. Tradisjonell sysselsetting og virksomhet har vært keramikk, veggtepper, papirframstilling, og bryggeri på 1600- og 1700-tallet i det som er dagens hovedgate, Fulham High Street. Fulham Pottery produserte harde keramikkvarer med brun glasur fra 1672. Senere virksomhet har vært industri knyttet til lokomotiv, luftfart, matproduksjon, og vaskerier.

Stedet er av spesiell interesse for fotballinteresserte, ettersom to store lag har tilhold der: Fulham FC, og Chelsea FC.

## Referanser


## Eksterne lenker
* 
* FulhamSW6, lokalnyheter
* BBC Guide to Hammersmith, Fulham and Chiswick 
* Fulham & Hammersmith Historical Society
Harper’s Magazine

***Harper's Magazine*** er et amerikansk tidsskrift for litteratur, politikk og kulturspørsmål. 

*Harper's Magazine* er basert i New York, og kom første gang ut i 1850. Profilerte forfattere som Mark Twain, Herman Melville, Tom Wolfe og David Foster Wallace har vært blant bidragsyterne til tidsskriftet, såvel som statsledere som Woodrow Wilson, Winston Churchill og Theodore Roosevelt.

Redaktør pr. juni 2005 er Lewis H. Lapham.

## Eksterne lenker
*
Paradigme

**Paradigme** (gresk *παράδειγμα*, *paradeigma*) betyr forbilde, mønster, mønstergyldig eksempel.

Paradigme blir brukt som betegnelse på særlige regler innenfor vitenskapelige disipliner. Den amerikanske vitenskapshistorikeren Thomas Kuhn definerte «paradigme» som de felles, i vid utstrekning uskrevne spilleregler, som samler et forskerkollektiv omkring en bestemt problemløsende, vitenskapelig praksis. Kuhn beskriver den vitenskapelige utviklingen som bestående av ulike faser som leder frem til en brytning mellom etablerte og nye paradigmer, som igjen ender i et paradigmeskifte; en aksept av det nye paradigmet.

Filosofen Michel Foucault brukte begrepene episteme og diskurs i en lignende betydning som paradigme forklart her.

## Litteratur
* Poul Lübke (red.), *Politikens filosofileksikon*, Politikens Forlag AS, København 1983
* T. S. Kuhn, *The Structure of Scientific Revolutions*, Univ. of Chicago Pr., Chicago 1962
Bolton Wanderers FC

**Bolton Wanderers Football Club** er en engelsk fotballklubb. Klubben ble stiftet i 1874, og var en av tolv klubber som startet The Football League i 1888. Bolton har vunnet FA-cupen fire ganger, den fjerde gangen etter to mål av Bolton-legenden Nat Lofthouse. «The Trotters», som er kallenavnet til Bolton Wanderers, spiller hjemmekampene sine på Toughsheet Community Stadium i Bolton. Byen Bolton ligger i den engelske regionen Nordvest-England, drøye to mil nordvest for Manchester.

Én norsk spiller har spilt for Bolton; Daniel Braaten i sesongen 2007–2008.

## Meritter

* Beste ligaresultat: 3.-plass i 1891/92, 1920/21 og 1924/25.
* Vinner av 1. divisjon: 1996/97.
* Vinner av 2. divisjon: 1908/09, 1977/78.
* Vinner av 3. divisjon: 1972/73.
* Finalist i FA-cupen: 1894, 1904 og 1953.
* Finalist i Ligacupen: 1995 og 2004.
* Finalist i Football League Trophy: 1986.

## Klubbrekorder

* **Største ligaseier**: 8-0 mot Barnsley, 6. oktober 1934. 
* **Største cupseier**: 13-0 mot Sheffield United, 1. februar 1890. 
* **Største tap**: 1-9 mot Preston North End, 10. desember 1887.
* **Flest ligapoeng i en sesong**: 98 poeng, 1. divisjon i 1996/97.
* **Flest ligamål i en sesong (hele laget)**: 100 mål, 1. divisjon i 1996/97. 
* **Flest ligamål i en sesong (spiller)**: 38 mål, Joe Smith i 1920/21.
* **Flest ligamål for klubben**: Nat Lofthouse, 255 mål fra 1946-1961.
* **Flest ligakamper for klubben**: Eddie Hopkinson, 519 ligakamper fra 1956-1970.
* **Yngste ligaspiller**: Ray Parry, 15 år og 267 dager, 13. oktober 1951.
* **Tilskuerrekord**: 69 912 mot Manchester City, 18. februar 1933.

## Spillerstall
Oppdatert 26. september 2024.

### Utlånte spillere

## Kjente tidligere spillere

*  Youri Djorkaeff
*  Alex Finney
*  Roy Greaves
*  Eidur Gudjohnsen
*  Fernando Hierro
*  Eddie Hopkinson
*  Nat Lofthouse
*  John McGinlay
*  Peter Reid
*  Daniel Braaten
*  Ivan Campo
*  Nicolas Anelka
*  Jay-Jay Okocha
*  Kevin Davies
*   Gary Cahill
*  Rob Holding
*  Marcos Alonso
*  Daniel Sturridge

## Boltons managere

## Referanser


## Eksterne lenker
* 
* Bolton Wanderers Official Homepage
* WanderersWays – Unofficial Homepage
* Worldwidewanderers – Unofficial Homepage
* Bolton Wanderers Mad – Unofficial Homepage
* The Wanderer – Unofficial Fanzine
*  4thegame.com's Bolton Wanderers page
* Bolton Wanderers Supporters Club Norway
Vestmarka

**Vestmarka** kan referere til:
* Vestmarka (Eidskog) &ndash; et sogn i Eidskog
* Vestmarka (Larvik) &ndash; et friluftsområde vest for Larvik by
* Vestmarka (Oslomarka) &ndash; et skogområde, del av Oslomarka, delt mellom kommunene Bærum, Asker og Lier
* Vestmarka (Skien) &ndash; et frilufsområde med oppmerkede stier vest for Skien
* Vestmarka (Solør) &ndash; skogområdet vest for Glåma mellom Elverum og Kongsvinger
Wigan Athletic FC

**Wigan Athletic Football Club** er en engelsk fotballklubb som spiller i League One. Klubben ble stiftet i 1932, og ble valgt inn i The Football League i 1978.

«The Latics», som er kallenavnet til Wigan Athletic, spiller hjemmekampene sine på DW Stadium i Wigan. Byen Wigan ligger i Nordvest-England, omtrent midtveis mellom Liverpool og Manchester.

## Historie
Klubben ble stiftet etter at klubben Wigan Borough gikk konkurs. Wigan Athletic ble dermed det femte forsøket på å få i gang en fotballklubb i byen. Klubben spilte sine hjemmekamper på Springfield Park til 1999/2000-sesongen, da JJB Stadium ble bygget. Springfield Park brukes nå til blant annet reservelagskamper.

## Meritter

* Beste ligaresultat: Nr. 10 i Premier League i 2005/06.
* Vinner av EFL League One (gamle 3. divisjon): 2002/03, 2015/16, 2017/18.
* Vinner av 3. divisjon (gamle 4. divisjon): 1996/97.
* Beste resultat i FA-Cupen: Vinner i 2012/13.
* Finalist i Ligacupen: 2005/06.

## Spillerstall
Oppdatert 29. september 2024.

### Utlånte spillere

## Kjente spillere
* Nathan Ellington
* Jason Roberts
* Andrew Liddell
* Roy Carroll
* Lee McCulloch
* Leighton Baines
* Emile Heskey
* Luis Antonio Valencia
* Franco Di Santo

## Wigans managere

## Referanser


## Eksterne lenker
* 
*  Klubbside fra BBC
*   
*  Nettsted om Wigan (Ye Olde Tree & Crown)
*  Uavhengig nettsted om Wigan (Cockney Latic)
*  Uavhengig nettsted om Wigan (Wiganer Net) 
*  Klubbside fra Soccerbase
*  Hjemmesiden til Wigans norske supporterklubb
Skralle (andre betydninger)

**Skralle** kan være:

*Skralle, verktøy for bruk med pipenøkler
*Skralle (musikk), effektinstrument til bruk i musikk
Vestmarka (Larvik)

:*Denne artikkelen er om Vestmarka ved Larvik. For andre betydninger av *Vestmarka*, se [[Vestmarka]].*

**Vestmarka** er et friluftsområde nord-vest for Larvik. Her begynner de store skogsområdene eid av Treschow-Fritzøe. Området har flotte skogsbilveger som blir brukt av syklister og fotgjengere. På vinteren er det oppkjørte skiløyper i området. I vest er Vestmarka avgrensa av Farrisvannet og i øst av E18.

Populære utfartsmål i Vestmarka er Gopledal, Dammen, Fossane, Ono og Lauvesetra. Svært mange larviksfolk har gjennom årene fått sine første "villmarksopplevelser" gjennom overnattingsturer til speiderhytter på Fossane og Onoøya. Lauvbuvannet er et ørretvann ved turveien til Lauvesetra (bomvei).

## Se også
* Mark

## Eksterne lenker
* Larvik turistforening